2ஜி ஊழலின் சூத்திரதாரிகள், அனில் அம்பானியின் ரிலையன்ஸ் கம்யூனிகேசன்ஸ் நிறுவனமும், அதன் மூத்த நிர்வாகிகளுமே. அவர்கள்தான் அந்த ஊழலின் மூளை. அந்த கார்ப்பரேட்டுகள்தான் இந்தியாவை இயக்குகிறார்கள். காங்கிரஸ் கட்சியில் ஒரு கார்ப்பரேட் முதலாளி பலத்தோடு இருந்தானென்றால், பிஜேபி ஆட்சியில் வேறொருவன் பலமாக இருப்பான். 2008ம் ஆண்டு, அணு சக்தி ஒப்பந்தத்தை எதிர்த்து, இடதுசாரிகள் ஐக்கிய முற்போக்குக் கூட்டணி அரசுக்கான ஆதரவை வாபஸ் பெற்ற பிறகு, நடந்த நம்பிக்கை வாக்கெடுப்பின்போது, அரசை கவிழ்க்க அனில் அம்பானி எம்பிக்களுக்கு பணம் கொடுத்தார். அரசைக் காப்பாற்ற முகேஷ் அம்பானி பணம் கொடுத்தார். அப்போதும் சரி, இப்போதும் சரி. அம்பானி சகோதரர்களின் செல்வாக்கு சரியவில்லை.